**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/). | |
| **Upravičenec** | **Zavod Nefiks** |
| **Spletna stran upravičenca/projekta/programa** | **spletna stran projekta:** [**https://sticisce-sredisce.si/**](https://sticisce-sredisce.si/)  **spletna stran upravičenca:** [**https://nefiks.si/**](https://nefiks.si/) |
| **Projektni partnerji *(če je relevantno)*** | **Društvo Sinica** |
| **Naziv projekta/programa** | **Stičišče Središče** |
| **Višina dodeljenih sredstev** | **387,824.39 EUR** |
| **Obdobje izvajanja** | **od 1. 11. 2019 do 30. 9. 2023** |
| Vizija Stičišča Središče, ki je vlogo stičišča v tem obdobju opravljalo prvič, je bila, da v močnem partnerstvu postane ključen akter na področju podpore nevladnim organizacijam v osrednjeslovenski regiji. Ocenjujemo, da smo s svojimi aktivnostmi dosegli vse dejavne NVO v regiji.  V okviru cilja okrepiti informiranost smovzpostavili in upravljali **6 komunikacijskih kanalov**: Spletno stran Stičišče Središče, kjer smo večkrat tedensko objavljali novice, poslali smo 57 obvestilnikov Stičiščnik na 1000 naslovov prejemnikov in pri tem ves čas beležili dober odziv, ki je rezultiral v interakcijah z nami in s prijavami na naše aktivnosti. Tedensko smo objavljali na družbenih omrežjih Facebook in Instagram, vzpostavili in moderirali smo 25 list NVO, delujočih v posamezni občini, bili smo ena gonilnih sil pri vzpostavitvi in moderaciji skupnega portala stičišč ZaNVO. O delu NVO smo obveščali tudi splošno javnost, z namenom promocije ponudbe NVO smo vzpostavili poseben portal, redno objavljali novice v občinskih časopisih in na portalu Moja občina, pripravili 14 radijskih oddaj o nevladnih organizacijah na Radiu Zeleni val, na spletni strani pa sproti objavljali tudi podcaste iz teh oddaj.  V okviru cilja okrepiti NVO: Izvedli smo **več kot 550 ur mentorske podpore, več kot 950 ur svetovanj in več kot 100 usposabljanj** za NVO, največ zanimanja pa so udeleženci pokazali v času epidemije coronavirusa, ko so usposabljanja in druga celostna IT podpora, ki smo jo v tem času nudili organizacijam, mnogim izmed njih omogočali edino vez s svojim članstvom / podporniki. Verjamemo, da je ravno zaradi te podpore mnogo organizacij sploh lahko ohranilo delovanje. 27 NVO s potencialom, je pod našim mentorstvom doseglo višjo raven delovanja. Mnoge od njih so pridobile več sredstev (Šola zdravja, Hospic, KUD Jurij Fleišman …) , 7 jih je oblikovalo nove produkte in storitve (Županova jama, Inštitut integrum, Društvo za pomoč 3ŽO,) partnerstva (Naše gore list, Društvo za kulturo inkluzije, InPlaninec), vse pa s svojim delovanjem višajo kvaliteto življenja občanov v svojem lokalnem okolju.  Pri krepitvi zagovorniške vloge NVO smo do epiloga pripeljali **17 zagovorniških procesov**. Pri tem smo sodelovali s številnimi partnerji, najbolj z Zvezo slovenske podeželske mladine, s katerimi smo organizirali regijska posvetovanja na temo izzivov podeželja, skupaj z lokalnimi NVO pa organizirali posvete razpisi in izzivi po občinah ter fokusne skupine. Veliko povezav z občinami smo dobili tudi preko skupne akcije Šola za župane. Oblikovanim in znotraj sektorja dogovorjenim predlogom so prisluhnili odločevalci in na ta način smo: pripravili 2 občinski strategiji na področju športa in kulture; spremembe razpisov na področjih mladinskih centrov, mladih, športa, socialnovarstvenih programov, poenostavitve, uvedbo predplačil, uvedbo letnih srečanj med občinsko upravo in NVO-ji, komisijo za razvoj kmetijstva, izboljšanje ESS razpisov na mladinskem področju, transparentnost objav občine, uvedbo ali izvedbo participativnega proračuna. Ponosni smo, da so nas kot strokovnjake na področju participativnega proračuna prepoznale tudi občine izven regije, saj so nas kot zunanje strokovnjake angažirale tudi občine Škofja Loka, Slovenj Gradec, Jesenice …  Pri tvorjenju partnerstev smo pomagalivzpostaviti **12 partnerstev za reševanje lokalnih potreb**. Partnerstva med NVO, gospodarstvom in javnim sektorjem smo spodbudili na področjih: (i) dolgoživosti (digitalna podpora starejšim, spletna turistična vodenja za starejše v domovih za ostarele, medgeneracijske prireditve …), (ii) izboljšanja položaja oseb s posebnimi potrebami - četrtna skupnost jih je najela za raznašanje občinskega časopisa, gibalno oviranim smo pomagali v hribe, v sodelovanju z občino pa z metodo turističnega vodenja promovirali vključevanje v NVO v lokalnem okolju, (iii) prijav na skupne razpise za reševanje lokalnih izzivov ipd. Koordinirali smo mrežo mladinskih organizacij delujočih na področju kariernega mladinskega dela - mrežo KROJ. Najbolj dragoceno dolgoročno partnerstvo smo v okviru kampanje “Vsi sosedje povezani v skupnosti” vzpostavili z **Radiem Zeleni val**, ki pokriva celotno regijo, sodi pa v 10 najbolj poslušanih radijskih postaj v državi, s katerim še vedno na tedenski ravni pripravljamo oddaje o organizacijah nevladnega sektorja s povabilom poslušalcem k pridružitvi in podpori.  Podprli smo organizacije, da so dosegle **14 novih trajnostnih storitev**. Največ truda smo vložili v pomoč organizacijam pri pripravi timbildingov z razlogom, kjer poleg osnovne storitve tržijo tudi svoje poslanstvo. Na tak način so timbildinge že osnovale štiri organizacije (Argos, Čonce, Ekologi brez meja, Khun kao), za podporo promociji teh in ostalih storitev (turistična ponudba, delavnice, izleti, prostori …) in ponudbe NVO pa smo na stičišču vzpostavili, administrirali in med splošno javnostjo promovirali spletni portal Od nas za vas. V prvo virtualno skupnost smo povezali in animirali k rednemu prenosu informacij in dobrih praks pevska društva regije in v drugo zaposlovalce in iskalce zaposlitve v NVO sektorju; podprli smo nastanek telefonskega / poletnega družabništva za starejše, mentorstva na področju boja proti pornografiji, pripravo publikacij o kulturno zgodovinski dediščini in o umetniški kritiki, …  V skupnem sodelovanju z drugimi stičišči pa se nam poleg vsega ostalega sodelovanja zdi posebej pomembno sodelovanje in soustvarjanje **dveh nacionalnih konferenc** in njihovih produktov, kamor smo vlagali precej energije:   * 1. 6. 2023 Digitalna orodja za pomoč NVO s produktom - prvim tovrstnim ne enem mestu zbranim zbirnikom vseh trenutno dostopnih digitalnih orodij, ki so na voljo NVO; * 15. 9. 2021 Nacionalna konferenca za participativni proračun s produktom - publikacijo Poročilo nacionalne konference za participativni proračun, ki lahko predstavlja poglobljeno vodilo vsem občinam, ki se lotevajo priprave procesa participativnega proračuna na pravi način. | |